производител в държавата аналог е представителен. Продажбите на вътрешния пазар на сходния продукт на независими клиенти са представлявали най-малко 5 % от общия обем на продажбите за износ на тел и въжета за ППН за трети държави, използвани при изчисляването на дъмпинга по време на разследвания период в рамките на преразглеждането. На тази основа общият обем на вътрешните продажби на сходния продукт на оказалия съдействие производител на вътрешния пазар на държавата аналог са представителни.
 (31)
 След това Комисията определи видовете на продукта, продавани на вътрешния пазар, които са били идентични или сравними с видовете, продавани за износ за третите държави, използвани при изчисляването на дъмпинга.
 (32)
 Като следваща стъпка Комисията определи дела на рентабилните продажби на независими клиенти на вътрешния пазар за всеки вид на продукта по време на разследвания период в рамките на преразглеждането с цел да вземе решение дали да използва действителните продажби на вътрешния пазар за изчисляването на нормалната стойност в съответствие с член 2, параграф 4 от основния регламент.
 (33)
 Нормалната стойност се основава на действителната цена за всеки вид на продукта на вътрешния пазар, независимо дали продажбите са рентабилни, ако:
 а)
 обемът на продажбите на вида на продукта, продаван на нетна продажна цена, равна или по-висока от изчислените производствени разходи, представлява повече от 80 % от общия обем на продажбите за този вид на продукта; както и
 б)
 среднопретеглената продажна цена на този вид на продукта е равна или по-висока от производствените разходи за единица продукция.
 (34)
 В този случай нормалната стойност е среднопретеглената стойност на цените на всички продажби на вътрешния пазар на този вид на продукта по време на разследвания период в рамките на преразглеждането.
 (35)
 Нормалната стойност е действителната цена на вътрешния пазар за всеки вид на продукта само при рентабилните продажби на вътрешния пазар на този вид на продукта по време на разследвания период в рамките на преразглеждането, ако:
 а)
 обемът на рентабилните продажби на въпросния вид на продукта представлява 80 % или по-малко от общия обем на продажбите на този вид; или
 б)
 среднопретеглената цена на този вид на продукта е по-ниска от производствените разходи за единица продукция.
 (36)
 За един вид на продукта, за който не бяха установени продажби на вътрешния пазар на държавата аналог, нормалната стойност беше конструирана чрез прибавяне към среднопретеглените производствени разходи за сходния продукт на определена сума за разходите за реализация, общите и административните разходи и реализирането на печалба в съответствие с член 2, параграф 3 от основния регламент.
 (37)
 В съответствие с член 2, параграф 6 от основния регламент тази сума беше определена въз основа на действителните данни от производството и продажбите в обичайния ход на търговията на сходния продукт от оказалия съдействие производител в държавата аналог.
 3.2. Определяне на вероятната експортна цена
 (38)
 При липсата на съдействие от страна на китайски производители износители се наложи експортната цена да се определи въз основа на наличните факти в съответствие с член 18 от основния регламент.
 (39)
 Комисията анализира статистическите данни от Евростат. Тъй като обаче внесените от Китай количества от продукта бяха много ограничени, техните